Διαγωγή... μηδέν!

Το ***Διαγωγή... μηδέν!*** είναι μια κωμική ρομαντική ελληνική κινηματογραφική ταινία, παραγωγής Ανζερβός σε σενάριο Δημήτρη Γιαννουκάκη και σκηνοθεσία Μιχαήλ Γαζιάδη και Γιάννη Φιλίππου.

## Πλοκή
Ο Φώτης (Λάμπρος Κωνσταντάρας), ένας φιλότιμος και ορεξάτος για δουλειά νέος, είναι ερωτευμένος με την όμορφη Μπίλιω (Έλλη Λαμπέτη), τελειόφοιτη μαθήτρια ενός επαρχιακού γυμνασίου, με την οποία είναι ερωτευμένος και ένας καθηγητής της, ο Πλάτων Παπαδάκης (Ντίνος Ηλιόπουλος). Τα πράγματα περιπλέκονται πολύ, καθώς ο Πλάτων τής κάνει καψόνια στο σχολείο, ώστε να την κρατήσει παραπάνω ώρα στην αίθουσα, κατ' επέκταση και μαζί του, με τη Μελπομένη (Λέλα Πατρικίου), διευθύντρια του σχολείου, να κάνει τα στραβά μάτια, λόγω του έρωτα που έχει για τον καθηγητή.

Η παρατεταμένη παραμονή, όμως, αυτών των δύο (μαθήτριας/καθηγητή) στην αίθουσα παρεξηγείται και ξεσηκώνει θύελλα αντιδράσεων στη μικρή κοινωνία του χωριού και, επίσης, θολώνει τον Φώτη. Εν τέλει ο Πλάτων μετατίθεται και αποκηρύσσεται, καθώς δεν επιτρέπεται ο καθηγητής να συνάπτει σχέσεις με μια μαθήτρια. Ο Πλάτων δεν τα παρατάει. Αργότερα παίρνει την ταυτότητα της αδελφής του, Ευαγγελίας, που έχει διοριστεί καθηγήτρια στη θέση, και επιστρέφει στο χωριό μεταμφιεσμένος γυναίκα. Δεν αργεί να αποκαλύψει, όμως, την πραγματική του ταυτότητα στην Μπἰλιω, η οποία μέχρι τότε, είχε αναλάβει την ξενάγηση της «νέας καθηγήτριας» στο χωριό. Ο Πλάτων έχει σκοπό να την κλέψει, με τη βοήθεια του χαζού επιστάτη του σχολείου, πράγμα που δεν καταφέρνει ποτέ.

Στο τέλος η άσχημη και ερωτευμένη διευθύντρια του σχολείου καταλήγει με τον Πλάτωνα και ο διστακτικός πατέρας της Μπίλιως (Σπύρος Πατρίκιος) και κοινοτάρχης του χωριού (που δεν ήθελε να δώσει την κόρη του σε φτωχό), δίνει την κόρη του στον τίμιο και εργατικό Φώτη, αφού σημειώνεται ένα περιστατικό ανδρείας από τον Φώτη, που με αυτοθυσία σώζει την Μπίλιω και από πιθανό θάνατο και από τον λωποδύτη καθηγητή, που την είχε απομονώσει σε μια βάρκα στην παραθαλάσσια εκδρομή του σχολείου.

## Διανομή
* Έλλη Λαμπέτη ...  Μπίλιω Φουντούκα**'
* [[Λάμπρος Κωνσταντάρας]] ... Φώτης**'
* Ντίνος Ηλιόπουλος ... Πλάτων Παπαδάκης**'
*[[Φραγκίσκος Μανέλλης]] ... Μανώλης
*[[Λέλα Πατρικίου]] ... Μελπομένη**'
*Σπύρος Πατρίκιος ... Παναγιώτης Φουντούκας
*Δήμος Σταρένιος ... Κοσμάς Τσιρώτος
* Λαλάς Ιακωβίδης ... βουλευτής Επαμεινώνδας Ρουσφέτης
* Γιώργος Νέζος ... Στέλιος
*Μαίρη Λαΐδου
*Ίκαρος Κανελλόπουλος

## Παραγωγή και παραλειπόμενα

Η ταινία σφύζει από δράση και από πολιτικές διαπλοκές. Τέλος, είναι μια ωραία και ενδιαφέρουσα απεικόνιση της Ελλάδας μετά το τέλος του Εμφυλίου, ενώ παράλληλα αποτελεί ένα από τα πρώτα δείγματα εφηβικού κινηματογράφου, με την έννοια ότι η πλοκή της εκτυλίσσεται σε σχολείο.

Η Μαίρη Λαΐδου που εμφανίζεται σε έναν δεύτερο ρόλο ήταν κόρη της στιχουργού Ευτυχίας Παπαγιαννοπούλου   και σύζυγος του Φραγκίσκου Μανέλλη.  

Πρόκειται για τη μοναδική εμφάνιση σε κινηματογραφική ταινία του γνωστού παρουσιαστή και κονφερασιέ της εποχής Ίκαρου Κανελλόπουλου, που έγινε γνωστός με το μικρό του μόνο όνομα. 

## Παραπομπές


## Εξωτερικές πηγές
*Διαγωγή... μηδέν! στην Ταινιοθήκη της Ελλάδος
*

Κατηγορία:Ελληνικές ταινίες της δεκαετίας 1940
Κατηγορία:Ταινίες παραγωγής Ανζερβός
Κατηγορία:Ταινίες του 1949
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές κωμικές ταινίες